|  |
| --- |
| PATVIRTINTA  Klaipėdos miesto savivaldybės  tarybos 2014 m. gruodžio 18 d.  sprendimu Nr. T2-336 |
| (Klaipėdos miesto savivaldybės |
| tarybos 2015 m. spalio 29 d. |
| sprendimo Nr. T2-265 redakcija) |

**KLAIPĖDOS MIESTO SAVIVALDYBĖS**

**MIESTO URBANISTINIO PLANAVIMO PROGRAMOS (Nr. 01) APRAŠYMAS**

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Biudžetiniai metai** | | 2015-ieji metai | | | | | | | | | | | | | | |
| **Asignavimų valdytojas (‑ai), kodas** | | Urbanistinės plėtros departamentas, 4  Savivaldybės administracija, 1  Investicijų ir ekonomikos departamentas, 5 | | | | | | | | | | | | | | |
| **Programos pavadinimas** | | **Miesto urbanistinio planavimo programa** | | | | | | | **Kodas** | | | | | **01** | | |
| **Programos parengimo argumentai** | | Ši programa apima kompleksišką Klaipėdos miesto teritorinės plėtros planavimą pagal Klaipėdos miesto savivaldybės tarybos 2007 m. balandžio 5 d. sprendimu Nr. T2-110 patvirtintą Klaipėdos miesto bendrąjį planą. Programa siekiama rengti tiek miesto teritorijų, tiek atskirų žemės sklypų planus atsižvelgiant į miesto nekilnojamojo kultūros paveldo objektus bei užtikrinti geoinformacinės sistemos (GIS) administravimą ir vykdomų geodezinių darbų kontrolę | | | | | | | | | | | | | | |
| **Ilgalaikis prioritetas (pagal KSP)** | | Tvari urbanistinė raida  Miesto konkurencingumo didinimas | | | | | | | **Kodas** | | | | | **II**  **III** | | |
| **Šia programa įgyvendinamas savivaldybės strateginis tikslas** | | Didinti miesto konkurencingumą, kryptingai vystant infrastruktūrą ir sudarant palankias sąlygas verslui | | | | | | | **Kodas** | | | | | **01** | | |
| **Programos tikslas** | | Užtikrinti kompleksišką ir darnų miesto planavimą | | | | | | | **Kodas** | | | | **01** | | | |
| **Tikslo įgyvendinimo aprašymas:**  Šiuo tikslu siekiama kompleksiškai planuoti miesto teritorijas, sudarant geras sąlygas subalansuotam verslo, rekreacijos, gyvenamosios aplinkos, infrastruktūros vystymuisi.  **01 uždavinys. Rengti miesto teritorijų planavimo bei susijusius dokumentus.**  Bus vykdomas ES lėšomis iš dalies finansuojamas projektas „Teritorinio planavimo dokumentų rengimas“. Buvo suplanuoti trys projekto etapai. 2014 metais buvo įgyvendintas I etapas. 2015 m. planuojama užbaigti II ir III etapų, kurių metu bus parengti 23 nauji teritorijų planavimo dokumentai, vykdymą.  Savivaldybė rengs detaliuosius planus pagal savivaldybės ar valstybės institucijų poreikį: teritorijos Smiltynėje prie jachtklubo, Muzikinio teatro, Senamiesčio centrinės dalies ir turgavietės ir kt.  2015 m. prasidės Klaipėdos miesto savivaldybės bendrojo plano rengimas – planuojama parengti planavimo sąlygas, planavimo programą, techninę užduotį, viešojo pirkimo sąlygas ir pasirašyti paslaugų teikimo sutartis. Bendrojo plano rengimo laikotarpis tęsis trejus metus (planą numatoma pateikti savivaldybės tarybai tvirtinti 2017 m.). Per šį laikotarpį planuojama parengti papildomus planavimo dokumentus, besisiejančius su bendrojo plano rengimu: miesto vystymo zonų prioritetų nustatymo schemą, miesto susisiekimo plėtros galimybių studiją ir darnaus judumo planą.  Kasmet numatoma vykdyti bendrojo plano sprendinių įgyvendinimo stebėseną ir teikti ataskaitas savivaldybės tarybai.  **02 uždavinys. Formuoti žemės sklypus, reikalingus savivaldybės funkcijoms vykdyti.**  Siekiant suformuoti žemės sklypus prie savivaldybei nuosavybės teise priklausančių statinių, inžinerinių komunikacijų, skverų, miesto parkų bei kitų objektų, kurių eksploatavimui, statybai ar rekonstrukcijai reikalingi žemės sklypai, numatoma rengti valstybinės žemės sklypų formavimo ir pertvarkymo projektus, o jų pagrindu – žemės sklypų planus su kadastrinių matavimų duomenimis. Taip pat numatoma rengti žemės sklypų planus su kadastrinių matavimų duomenimis, kuriuos privalo rengti Savivaldybės administracija pagal teisės aktus.  Kai kurių savivaldybės reikmėms reikalingų žemės sklypų suformavimui būtina vykdyti žemės paėmimo visuomenės poreikiams procedūrą. Numatoma tęsti pradėtas ir pradėti rengti žemės paėmimo visuomenės poreikiams procedūras:  - tęsti pradėtą žemės sklypo Nemuno g. 93A paėmimo procedūrą. Paėmus žemę bus atlaisvinta 0,1990 ha teritorija, reikalinga Baltijos pr. tęsinio tiesimui;  - pradėti žemės sklypų Bangų g. 11, Gluosnių g. 6, Danės g. 6, reikalingų Bastionų gatvės tiesimui, paėmimo procedūrą. Atlikus žemės paėmimo visuomenės poreikiams procedūrą bus atlaisvinta 0,09 ha teritorijos, paimtas visuomenės poreikiams 332,51 m2 bendrojo ploto negyvenamosios paskirties pastatas Bangų g. 11;  - pradėti žemės sklypo, išnuomoto UAB Vakarų Baltijos laivų statyklai ir esančio piliavietės teritorijoje, reikalingo Priešpilio gatvei į Kruizinių laivų terminalą nutiesti, paėmimo procedūrą. Numatoma paimti visuomenės poreikiams dalį VĮ Klaipėdos valstybinio jūrų uosto direkcijos patikėjimo teise valdomo žemės sklypo, jame esančius ir nuosavybės teise UAB Vakarų Baltijos laivų statyklai priklausančius metalinius sandėlius. Numatoma atlaisvinti 0,71 ha ploto žemės;  - pradėti žemės ir pastato Šilutės pl. 91, reikalingų Statybininkų pr. tęsinio nuo Šilutės pl. iki Kretainio g. tiesimui, procedūrą.  2016 m. bus rengiami techniniai projektai dėl naujo kelio nuo Medelyno g. per Labrenciškės gyvenamąjį rajoną į Girulius tiesimo, Pamario gatvės rekonstravimo ir automobilių stovėjimo aikštelių įrengimo. Siekiant suformuoti žemės sklypus minėtų gatvių tiesimo ir rekonstravimo projektams įgyvendinti, būtina vykdyti miško naudmenų pavertimo kitomis naudmenomis procedūrą, sumokėti į valstybės biudžetą apskaičiuotą piniginę kompensaciją ir įregistruoti kitos paskirties žemės sklypus Nekilnojamojo turto registre. Pakeisti į kitą paskirtį numatoma 13,5 ha miško žemės.  **03 uždavinys. Užtikrinti geoinformacinių sistemų (GIS) administravimą ir vykdomų geodezinių darbų kontrolę.**  Savivaldybėje yra įdiegtas GIS duomenų serveris, kuriame įdiegta GIS programinė įranga, įkelti skaitmeniniai žemėlapiai ir duomenų bazės. GIS duomenų bazei reikalinga nuolatinė priežiūra, atnaujinimas, informacijos apsikeitimas su kitais duomenų bazių savininkais. Nevykdant minėtos priežiūros, duomenų bazė palaipsniui prarastų savo vertę ir taptų nenaudinga. Dėl šios priežasties kasmet numatoma atnaujinti Savivaldybės aministracijos GIS serverį, GIS programinę įrangą, informacines sistemas, veikiančias GIS pagrindu. Siekiant užtikrinti didesnį paslaugų naudotojų pasitenkinimą elektroninėmis viešosiomis paslaugomis ir plataus jų naudojimo, planuojama tęsti GIS duomenų perkėlimą į elektroninę terpę, taip sudarant sąlygas teikti 3 elektroninių paslaugų brandos lygiu Klaipėdos miesto savivaldybės viešąsias paslaugas.  Mieste nenutrūkstamai vyksta projektavimo ir statybos darbai. Prieš šiuos darbus ir po jų yra vykdomi geodeziniai darbai – priešprojektinės topografinės nuotraukos, geodeziniai darbai statybų metu, kontrolinės geodezinės išpildomosios nuotraukos ir kt. Visi šie darbai pagal Lietuvos Respublikos geodezijos ir kartografijos įstatymą turi būti kontroliuojami ir koordinuojami. Todėl planuojama papildyti topografinių, išpildomųjų nuotraukų patikrai naudojamą specializuotą programinę įrangą.  Vadovaujantis Geodezijos ir kartografijos įstatymu savivaldybės sprendžia geodezinės ir kartografinės produkcijos atnaujinimo, naudojimo, geodezinių tinklų sutankinimo ir geodezinių ženklų apsaugos savivaldybės teritorijoje klausimus. 2015 m. planuojama atlikti savivaldybės teritorijoje esančių geodezinių ženklų inventorizaciją.  2015 m. bus sukurta kelio ženklų GIS duomenų bazės, kuri bus naudojama Savivaldybės administracijos darbe vykdant kontrolės funkcijas, kelių priežiūros darbus.  2016–2017 m. planuojama įdiegti WebGIS programų sukūrimo ir Klaipėdos miesto teminių žemėlapių viešinimo paslaugą, kuri bus integruota į Klaipėdos miesto savivaldybės interneto svetainę http://www.klaipeda.lt. Internetinėje erdvėje bus įdiegti skaitmeniniai žemėlapiai, kuriuose gyventojai galės matyti darželių išsidėstymą mieste, investicinius projektus, teritorijų planavimo dokumentus, turistinius maršrutus, statistinius duomenis | | | | | | | | | | | | | | | | |
| **01 tikslo rezultato vertinimo kriterijai** | | | | | | | | | | | | | | | | |
| Kriterijaus pavadinimas,  mato vnt. | | | Savivaldybės administracijos padalinys, atsakingas už rodiklio reikšmių pateikimą | | Kriterijaus reikšmė, metais | | | | | | | | | | | |
| 2014 (faktas) | | 2015 | | | | 2016 | | 2017 | | | |
| Suderintų teritorijų planavimo dokumentų (specialiųjų planų, detaliųjų planų) skaičius, vnt. | | | Architektūros ir miesto planavimo skyrius | | 30 | | 30 | | | | 30 | | 30 | | | |
| Visuomenės reikmėms atlaisvintos teritorijos plotas per ataskaitinį laikotarpį, ha | | | Žemėtvarkos skyrius | | 0,71 | | 0,9911 | | | | 0,0085 | | 0 | | | |
| Atnaujintas topografinių duomenų bazės plotas, ha | | | Geodezijos ir GIS skyrius | | 2400 | | 2400 | | | | 2400 | | 2400 | | | |
| **Programos tikslas** | Užtikrinti Klaipėdos miesto nekilnojamojo kultūros paveldo išsaugojimą | | | | | | | | | **Kodas** | | | | | **02** | | |
| **Tikslo įgyvendinimo aprašymas:**  Nekilnojamojo kultūros paveldo išsaugojimas susijęs su istorinės, mokslinės medžiagos kaupimu, tvarkymu, saugojimu ir jos naudojimo kontrole. Siekiant išsaugoti mieste esančius kultūros paveldo objektus būtina vykdyti einamąją jų priežiūrą bei užtikrinti jų prieinamumą gyventojams.  **01 uždavinys. Apskaityti bei vertinti kultūros paveldo objektus ir vykdyti paveldo objektų tvarkybos priemones**  Kasmet planuojama rengti po 2–4 savivaldybės saugomų kultūros paveldo objektų (statytų iki 1940 m.) vertinimo dokumentacijas – tai pradinis žingsnis siekiant išlaikyti ir pritaikyti naujai paskirčiai kultūros paveldo objektus nepriklausomai nuo to, kas yra statinių savininkai.  Siekiant išsaugoti informaciją apie kultūros paveldą, 2015 m. ketinama išleisti informacinį leidinį apie miesto paveldo objektus 500 egz. tiražu, pradėti rengti Klaipėdos miesto paveldo apsaugos strategiją.  2015 m. planuojama užbaigti rengti Skulptūrų parko (buv. senųjų miesto kapinių) sutvarkymo ir vizualinės informacinės sistemos sukūrimo koncepciją. Bus parengta 2000 m. patvirtinto Skulptūrų parko detaliojo plano sprendinių įgyvendinimo programa, atkreipiant dėmesį į teritorijos daugiasluoksniškumą, nulemtą istorinio paveldo, susijusio su senosiomis miesto kapinėmis ir šiandieninės kultūrinės, rekreacinės, miesto reprezentacinės erdvės funkcijos.  Klaipėdos miesto savivaldybės tarybos kolegija įpareigojo Savivaldybės administraciją organizuoti Atgimimo aikštės atnaujinimo programos parengimą ir apsispręsti dėl Atgimimo aikštės atnaujinimo krypties – regeneruoti aikštę pagal Klaipėdos miesto savivaldybės tarybos 2000 m. liepos 5 d. sprendimu Nr. 64 patvirtintą detalųjį planą ar kurti naują koncepciją. Tuo tikslu 2015 m. bus tęsiamas Klaipėdos miesto Atgimimo aikštės ir gretimybių raidos galimybių studijos parengimas ir aptarimas su visuomene.  Siekiant išsaugoti ir atstatyti kultūros paveldo objektus, 2015 m. ketinama parengti Šv. Jono bažnyčios bokšto atkūrimo galimybių studiją, atnaujinti kultūros paveldo objektų (pastatų) fasadus.  2016 m. bus pradėtas rengti Smeltės III kapinių sutvarkymo techninis projektas. Smeltės III kapinėse numatoma suprojektuoti kriptą, kurioje būtų perlaidojami istoriniai palaikai, atrasti vykdant statybos darbus Klaipėdos mieste.  2017 metais planuojama rengti Klaipėdos miesto piliakalnių sutvarkymo techninį projektą. Projektą numatoma rengti 2003 ir 2006 metais parengtų, bet nerealizuotų ir nebeatitinkančių realios situacijos, Žardės ir Purmalių piliakalnių sutvarkymo techninių projektų pagrindu | | | | | | | | | | | | | | | | | |
| **02 tikslo rezultato vertinimo kriterijai** | | | | | | | | | | | | | | | | | |
| Kriterijaus pavadinimas,  mato vnt. | | | | Savivaldybės administracijos padalinys, atsakingas už rodiklio reikšmių pateikimą | | Kriterijaus reikšmė, metais | | | | | | | | | | | |
| 2014 (faktas) | | 2015 | | | | 2016 | | | | 2017 | |
| Į Lietuvos Respublikos nekilnojamųjų vertybių registrą įtrauktų Klaipėdos kultūros paveldo objektų (pastatų) skaičius, vnt. | | | | Paveldosaugos skyrius | | 4 | | 5 | | | | 5 | | | | 5 | |
| Kultūros paveldo objektų, kuriems atlikti tvarkybos darbai, dalis nuo visų kultūros paveldo objektų, % | | | | Paveldosaugos skyrius | | 0 | | 0,5 | | | | 0,5 | | | | 0,5 | |
| **Numatomas programos įgyvendinimo rezultatas:**  Tinkamai ir laiku parengti miesto teritorijų bei atskirų žemės sklypų planavimo dokumentai leis išlaikyti miesto socialinio, ekonominio ir ekologinio vystymo pusiausvyrą, formuoti sveiką ir harmoningą gyvenamąją, darbo ir poilsio aplinką, suderinti asmenų ir savivaldybės interesus dėl teritorijos ir žemės sklypų naudojimo bei veiklos plėtojimo Klaipėdos mieste.  Įgyvendinus GIS priemones, savivaldybė turės išsamią ir aktualią Klaipėdos miesto geoinformacinę sistemą ir galės tinkamai vykdyti savo funkcijas, suteikti reikiamą informaciją gyventojams.  Kultūros paveldo teritorijų ir kultūros paveldo objektų sutvarkymas ne tik padės išsaugoti minėtą paveldą, bet ir prisidės prie miesto patrauklumo didinimo miesto gyventojams ir svečiams | | | | | | | | | | | | | | | | |
| **Galimi programos vykdymo ir finansavimo variantai:**  Klaipėdos miesto savivaldybės biudžeto lėšos, Klaipėdos valstybinio jūrų uosto direkcijos lėšos, Europos Sąjungos ir kitos lėšos | | | | | | | | | | | | | | | | |
| **Klaipėdos miesto savivaldybės 2013–2020 metų strateginio plėtros plano dalys, susijusios su vykdoma programa:**  2.1.1 uždavinys. Formuoti kompaktišką ir daugiafunkcę urbanistinę struktūrą, išskiriant prioritetines miesto vystymosi zonas.  2.1.2 uždavinys. Įdiegti darnaus judumo principus susisiekimo sistemoje.  2.1.3 uždavinys. Efektyviai naudoti ir vystyti inžinerinę infrastruktūrą.  2.2.2 uždavinys. Planavimo procese skatinti integruotumą, inovatyvumą ir socialinę atsakomybę už miesto teritorijų vystymą bei priežiūrą.  2.4.1 uždavinys. Pritaikyti bendruomenės poreikiams teritorijas prie vandens.  2.4.2 uždavinys. Skatinti centrinės miesto dalies ir gyvenamųjų kvartalų regeneravimą bei plėtrą.  2.4.3 uždavinys. Efektyviai naudoti turimą paveldą | | | | | | | | | | | | | | | | |
| **Susiję Lietuvos Respublikos ir savivaldybės teisės aktai:**  Lietuvos Respublikos teritorijų planavimo įstatymas, Lietuvos Respublikos kelių įstatymas, Lietuvos Respublikos nekilnojamojo kultūros paveldo apsaugos įstatymas, Lietuvos Respublikos teritorijos administracinių vienetų ir jų ribų įstatymas, Lietuvos Respublikos pajūrio juostos įstatymas, Lietuvos Respublikos miškų įstatymas, Lietuvos Respublikos saugomų teritorijų įstatymas, Lietuvos Respublikos geodezijos ir kartografijos įstatymas, Lietuvos Respublikos statybos įstatymas, Lietuvos Respublikos žemės įstatymas, Lietuvos Respublikos žemės nuomos įstatymas, Klaipėdos miesto bendrasis planas, Klaipėdos miesto savivaldybės 2013–2020 m. strateginis plėtros planas | | | | | | | | | | | | | | | | |

––––––––––––––––––––––––––